
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/360/04.10.2006_ 


AVIZ

asupra proiectului de Lege privind consacrarea zilei de 13 decembrie

 ca sărbătoare a etniei tătare din România

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare, cu proiectul de Lege privind consacrarea zilei de 13 decembrie ca sărbătoare a etniei tătare din România, transmis cu adresa PL.-X nr. 686 din 18 septembrie 2006 şi înregistrat cu nr. 30/360/18.09.2006

Camera Deputaţilor este Cameră  decizională.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de Lege mai sus menţionat, în şedinţa din 3 octombrie 2006, ţinând cont de avizul favorabil al Consiliului Legislativ, nr. 496/6.04.2006,  precum şi de Punctul de vedere al Guvernului, nr.1519 din 16.05.2006, ce nu susţine adoptarea acestei iniţiative legislative.

Proiectul de lege a fost adoptat de Senat în şedinţa din data de 13 septembrie 2006.
În urma dezbaterilor, membrii Comisei au hotărât, cu unanimitatea voturilor celor prezenţi în sală în momentul votului, avizarea favorabilă a proiectului de Lege cu amendamente.

Sub raport de obiectul şi conţinutul său proiectul de Lege face parte din categoria legilor ordinare.





 

  PREŞEDINTE,




        


Cătălin MICULA
I. Amendamente admise 

În urma dezbaterii, Comisia propune adoptarea proiectului de  Lege privind consacrarea zilei de 13 decembrie ca sărbătoare a etniei tătare din România, cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3

	1
	Art.2.– În localităţile unde trăiesc etnici tătari, autorităţile respective vor sprijini organizarea manifestărilor cultural - artistice (spectacole, lansări de carte, expoziţii ), dacă acestea vor fi iniţiate.
	Art.2.– În localităţile unde trăiesc etnici tătari, autorităţile administraţiei publice locale sprijină organizarea manifestărilor cultural - artistice, dedicate zilei de 13 decembrie.
( Amendament propus de Comisie)
	Pentru o mai clară exprimare şi o mai corectă redactare.

	2 
	Art.3.- Societatea Română de Televiziune şi Societatea Română de Radiodifuziune vor reda, în cadrul unor emisiuni speciale, aspecte de la aceste manifestări.
	Art.3.- Societatea Română de Televiziune şi Societatea Română de Radiodifuziune vor transmite, în cadrul unor emisiuni speciale, aspecte de la  aceste manifestări. 
( Amendament propus de Comisie)
	Pentru o exprimare mai adecvată.



Comisia a propus adoptarea proiectului de lege cu unanimitatea voturilor celor prezenţi în sală în momentul votului.

  
PREŞEDINTE,                                                                                                                               SECRETAR,

          Cătălin MICULA                                                                                                                         Dumitru AVRAM
